VIIENDA KOOSSEISU

OTSUS

Haapsalu,			26. jaanuar 2007 nr 98

Haapsalu Linnavolikogu 26.05.2006 otsuse nr 59
„Üldplaneeringut muutva detailplaneeringu algatamine
Sadama tn 30 krundi detailplaneering Haapsalus”
muutmine

Detailplaneering (Sadama tn 30, Haapsalus) algatati Haapsalu Linnavolikogu 26.05.2006 otsusega nr 59. Planeeringu peamiseks eesmärgiks on Sadama tn 30 krundile ehitusõiguse ja hoonestustingimuste määramine äri- ja korterelamute ehitamiseks. Seoses Haapsalu linna üldplaneeringu kehtestamisega on vajalik muuta enne üldplaneeringu kehtestamist algatatud detailplaneeringu lähteülesannet vastavalt üldplaneeringule.
Võttes aluseks Haapsalu Linnavolikogu 24.11.2006 otsusega nr 84 kehtestatud Haapsalu linna üldplaneeringu ja juhindudes kohaliku omavalitsuse korralduse seaduse § 6 lg 1, planeerimisseaduse § 10 lg 5 ning haldusmenetluse seadusest, Haapsalu Linnavolikogu otsustab:

1.	Muuta Haapsalu linnavolikogu 26.05.2006 otsust nr 59 „Üldplaneeringut muutva detailplaneeringu algatamine” (Sadama tn 30, Haapsalu) alljärgnevalt:
1.1	muuta otsuse pealkirja ja sõnastada „Detailplaneeringu algatamine (Sadama tn 30, Haapsalu)”;
1.2	muuta lähteülesande punkti 2 ja sõnastada järgnevalt: „2. Planeeritava ala, pindalaga ca 17 000 m2, asub Haapsalus, Sadama tn lõpus, poolsaarena Tagalahte ulatuval endisel Vanasadama territooriumil. Planeeritavat ala kolmest küljest piirav kallas on enamuses korrastamata ja roostunud. Krundil asuvad kaks amortiseerunud väiksemat ehitist. Põhiliselt on krunt hoonestamata. Planeeritav ala asub Haapsalu muinsuskaitseala kaitsevööndis ja miljööväärtuslikul alal.
Sadama tn 30 krundi andmed:
– katastritunnus 18301:002:0350, kinnistu nr 340932/3409, pindalal 4289 m2, sihtotstarve 100% ärimaa, omanik OÜ Pool ja Pool.”
1.3	muuta lähteülesande punkti 3.1 ja sõnastada järgnevalt: „3.1. Planeerimisel arvestada Haapsalu üldplaneeringuga (kehtestatud Linnavolikogu 24.11.2006 otsusega nr 84). Planeeringuga saab teha ettepaneku vähendada ranna ja kalda ehituskeeluvööndit.”;
1.4	muuta lähteülesande punkti 4.4 teist alalõiku ja sõnastada järgnevalt: „- korruselisus: kuni 3;”.

2.	Linnavolikogu kantseleil teha otsus teatavaks Lääne maavanemale ja OÜ-le Pool ja Pool (asukoha aadress Karja 27a, 90502 Haapsalu) otsuse koopia saatmisega posti teel.
3.	Otsus jõustub 31.01.2007.
4.	Otsuse peale võib esitada kaebuse Tallinna Halduskohtule 30 päeva jooksul otsuse teatavakstegemisest.

Arder Väli
Volikogu esimees